Document ID: 32006R0471

KOMISIJAS REGULA (EK) Nr. 471/2006
(2006. gada 22. marts),
ar ko 2006. gadā paredz atkāpi no Regulas (EK) Nr. 1445/95 attiecībā uz eksporta licenču izsniegšanas datumiem liellopu un teļa gaļas nozarē
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1254/1999 par liellopu un teļa gaļas tirgus kopīgo organizāciju (1), un jo īpaši tās 29. panta 2. punktu,
tā kā:
(1)
Komisijas 1995. gada 26. jūnija Regulas (EK) Nr. 1445/95 par importa un eksporta licenču piemērošanas noteikumiem liellopu gaļas nozarē un par Regulas (EEK) Nr. 2377/80 atcelšanu (2) 10. panta 1. punktā noteikts, ka eksporta licences izsniedz piektajā darbdienā pēc pieteikuma iesniegšanas, ar noteikumu, ka Komisija šajā laikā nav veikusi nekādus īpašos pasākumus.
(2)
Ņemot vērā 2006. gada svētku dienas un Eiropas Savienības Oficiālā Vēstneša neregulāro publicēšanu minētajos svētkos, iepriekš minētais piecu darbdienu termiņš būs pārāk īss, lai garantētu atbilstīgu tirgus pārvaldību, un tāpēc ir jāpagarina.
(3)
Šajā regulā paredzētie pasākumi ir saskaņā ar Liellopu un teļa gaļas pārvaldības komitejas atzinumu,
IR PIEŅĒMUSI ŠO REGULU.
1. pants
Paredzot atkāpi no Regulas (EK) Nr. 1445/95 10. panta 1. punkta, 2006. gadā licences, kam pieteikumi iesniegti šīs regulas pielikumā norādītajos termiņos, jāizsniedz tiem atbilstošajos datumos, kuri norādīti minētajā pielikumā.
Šo atkāpi piemēro, ja pirms minētajiem izdošanas datumiem nav veikti nekādi īpaši pasākumi, kas minēti Regulas (EK) Nr. 1445/95 10. panta 2. punktā.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 22. martā

Labels: 3
17